มีตุ่มนูนแดงที่ปลายอวัยวะเพศ ไม่คัน เจ็บ แสบไดๆ ใช้ยา คาเนสเทนครีม ทา 1สัปดาห์อาการแดงดีขึ้นครับ แต่ ผิวน้องชาย ลอกหลุด เหมือนเป็นแผล แต่ไม่มีอาการแสบ คันไดๆเช่นเดิม 2สัปดาห์ต่อมา อาการต่างๆหายไป แต่พบอาการ บริเวณผิวที่ทายา และหนังหุ้ม แห้งตึง ลอกเป็นขุยครับ ตอนนี้ใช้ น้ำมันมะพร้าวสกัดเย็นทาบางๆให้ชุ่มจะดีไหมครับ ปล.ไม่เคยมีเพศสัมพันธ์
สวัสดีค่ะ อาการตุ่มแดงที่อวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 การติดเชื้อราหรือเชื้อแบคทีเรียที่บริเวณเยื่อบุอวัยวะเพศ6 อวัยวะเพศถูกเสียดสีหรือถูไถมากเกินไป จนมีการระคายเคืองการวินิจฉัยต้องอาศัยการตรวจร่างกายดูรอยโรคจริงร่วมด้วย ดังนั้นหากมีอาการมากขึ้นเรื่อยๆ ไม่ทุเลา แสบ แดง คัน มาก ควรรีบไปตรวจกับแพทย์การดูแลตัวเองเบื้องต้น ไม่ไปแกะตุ่มที่มี หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไรแน่ชัด รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถู